《赵河源幼子种莲于盆池一干开双叶戏作小诗时河源二幼子一受命矣》
宋代·陈文蔚

稚子堂前戏綵时，种莲积水作盆池。间闻并萼窥红影，谁识双柯媚绿漪。

莫谓微荄无妙意，也知造物等儿嬉。看看膝下成双绿，为应君家此段奇。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。